
જગતમાં પાપ આવ્યું
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો

	હેતુ
	શીખવવું કે આદમ અને હવાએ ઈશ્વરની આજ્ઞા તોડી ત્યારે જગતમાં પાપ આવ્યું.

	શિક્ષકની તૈયારી
	પાઠ તૈયાર કરવામાં ઈશ્વર તમને મદદ કરે તે માટે પ્રાર્થના કરો. પછી ઉત્પત્તિ 3:1-24 અને પાઠની યોજના વાંચો અને તેનો અભ્યાસ કરો. પાઠની શરૂઆતમાં વાપરવા માટે પ્રશ્નોત્તરી તૈયાર કરો.

	મુખપાઠ કલમ
	રોમનો 5:12
પાપ એક માણસ દ્વારા જગતમાં આવ્યું, અને તેના પાપની સાથે મરણ આવ્યું. પરિણામે, મરણ આખી માનવજાતમાં ફેલાયું છે, કેમ કે સર્વએ પાપ કર્યું છે.



પાઠની યોજના
પ્રસ્તાવના
તમારા વર્ગ સાથે આવી પ્રશ્નોત્તરી વાપરો. શિક્ષક કહે છે, “અનુમાન કરો કે હું કોનો અભિનય કરી રહ્યો છું.”
અ) “હું એક માણસ છું, ઈશ્વરે મને બનાવ્યો અને સુંદર બગીચામાં મૂક્યો.”
જવાબ - આદમ.
બ) “હું સ્ત્રી છું. હું આદમની પત્ની છું. ઈશ્વરે મને આદમના હાડકામાંથી બનાવી.”
જવાબ - હવા.
આ ગયા અઠવાડિયાના પાઠનું પુનરાવર્તન છે.
ઉત્પત્તિ 1:1 અને 27 ની મુખપાઠની કલમોનું પણ પુનરાવર્તન કરો.
પાઠના મુખ્ય મુદ્દાઓ
ઉત્પત્તિ 3 ની વાર્તા તમારા પોતાના શબ્દોમાં કહો. વાર્તામાંની દરેક વ્યક્તિનો અભિનય કરો.
	1.શેતાન, જે સાપના વેશમાં હવા પાસે આવ્યો, તેણે કહ્યું, “શું ઈશ્વરે ખરેખર કહ્યું છે કે બગીચાનાં કોઈ પણ વૃક્ષનું ફળ તમારે ખાવું નહિ?” કલમ 1.
	2.હવાએ કહ્યું, “બગીચાની વચ્ચેના વૃક્ષ સિવાય અમે બધાં ફળ ખાઈ શકીએ છીએ. જો અમે તે ખાઈશું તો મરી જઈશું.” કલમ 2 અને 3.
	3.શેતાને કહ્યું, “તમે મરશો નહિ. જો તમે તે ખાશો તો ઈશ્વર જેવા થશો.” કલમ 4
	4.હવાએ ફળ તરફ જોયું. તેણે તે ખાધું અને થોડું આદમને આપ્યું. કલમ 6 અને 7
	5.આદમ અને હવાએ ઈશ્વરની આજ્ઞા તોડી હતી. તેઓ ઈશ્વરથી સંતાયાં. કલમ 8-13. આદમે હવાને દોષ આપ્યો અને હવાએ સાપને અથવા શેતાનને દોષ આપ્યો. ઘરમાં કોઈ બીજાને દોષ આપતું હોય તેનું ઉદાહરણ આપો. કલમ 12
	6.ચિત્ર 4 બતાવો.
તેના વિશે પ્રશ્નો પૂછો. તેનાથી દેખાશે કે બાળકોએ પાઠ સમજ્યો છે કે નહિ. આદમ અને હવાને બગીચામાંથી કાઢી મૂકવામાં આવ્યાં, કલમ 23. ઈશ્વર તેમને ત્યાં રહેવા દઈ શક્યા નહિ, કલમ 22.
પુનરાવર્તન
આદમ અને હવાના જીવનમાં, આપણા જીવનમાં અને જગતમાં પાપનાં દુઃખદ પરિણામો પર ભાર મૂકીને પાઠનું ટૂંકું પુનરાવર્તન કરો (પરંતુ ઈશ્વર પાસે પોતાના પ્રેમમાં આપણી પાપની સમસ્યાનો ઉકેલ છે).
પાઠ પ્રત્યે આપણો પ્રતિભાવ
ઈશ્વરની આજ્ઞા તોડવાને પાપ કહેવામાં આવે છે. આદમ અને હવાની જેમ આપણે સૌ ઈશ્વરની આજ્ઞા તોડીએ છીએ. થોડાં ઉદાહરણો આપો. બાળકો પાસેથી ઉદાહરણો કઢાવો. પાઠના આ ભાગને ઉપદેશ ન બનાવો!
મુખપાઠની કલમ શીખવો
સામાન્ય નોંધ
સન્ડે સ્કૂલના સમય દરમિયાન એક સમયે લગભગ 2 કે 3 મુખપાઠની કલમોના જૂથનું પુનરાવર્તન કરવા માટે જગ્યા રાખવી એ સારી પ્રથા છે. જેનું વારંવાર પુનરાવર્તન થતું નથી તે ઝડપથી ભુલાઈ જાય છે.

